CELEX: C2005/155/52
Language: sl
Date: 2005-06-25 00:00:00
Title: Zadeva T -156/05: Tožba Dimitre Lantzoni proti Sodišču Evropskih skupnosti, vložena dne 18. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/27
            
         Tožba Dimitre Lantzoni proti Sodišču Evropskih skupnosti, vložena dne 18. aprila 2005
   (Zadeva T -156/05)
   (2005/C 155/52)
   Jezik postopka: francoščina
   Dimitra Lantzoni, stanujoča v Luxembourgu, ki jo zastopa Michèle Bouché, avocat, je dne 18. aprila 2005 na Sodišču prve stopnje Evropskih skupnosti vložila tožbo proti Sodišču Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo Odbora za pritožbe z dne 8. marca 2005 v delu, v katerem sta bila zavrnjeni pritožbi tožeče stranke z dne 22. septembra 2004 proti dodelitvi točk za njeno napredovanje za leto 2002 oziroma proti njenemu nenapredovanju v napredovalnem obdobju 2003,
            
         
               2.
            
            
               toženi stranki naloži plačilo stroškov.
            
         Tožbeni razlogi in bistvene trditve
   Novembra 2003 je bila tožeča stranka, uradnica pri tožni stranki, seznanjena, da ji ni bila dodeljena nobenega točka za napredovanje. To odločbo je tožeča stranka izpodbijala, in sicer ker njeno ocenjevalno poročilo v trenutku dodelitve točk za napredovanje še ni bilo dokončno. Zaradi tega izpodbijanja, kakor tudi izboljšanja njene ocene s strani drugostopenjskega ocenjevalca je nadrejeni tožeče stranke za dokončno oceno ponovno preučil njen primer, vendar ji ponovno ni dodelil točk za napredovanje za napredovalno obdobje 2002. S svojo tožbo tožeča stranka izpodbija slednjo odločbo, kakor tudi odločbo, da ne napreduje v napredovalnem obdobju 2003.
   V utemeljitev svoje tožbe tožeča stranka zatrjuje očitno napako v oceni, ki izhaja iz domnevne neskladnosti med odločbo, da se ji ne dodeli točk za napredovanje, in med mnenji in oceno iz njenega ocenjevalnega poročila. Tožeča stranka prav tako zatrjuje, da tožena stranka njenih delovnih uspešnosti ni primerjala z vsemi uradniki institucije, upravičenimi do istega napredovanja, ampak zgolj z drugimi uradniki iz njene službe, pri čemer je kršila člen 45 Kadrovskih predpisov in tudi točko 8 priloge k sklepu Sodišča o napredovanju. Tožeča stranka poleg tega navaja domnevne nepravilnosti glede mnenja odbora za napredovanje, in sicer nespoštovanje kontradiktornosti in pravic do obrambe.
   Glede izpodbijanja odločbe, da ne napreduje, tožeča stranka navaja, da njena ocena nikakor ne upravičuje zaustavitve njene kariere, toliko bolj, ker so očitki v njenih ocenjevalnih poročilih ohlapni in neobrazloženi.